[{"text_idx": "#000007", "text": "Symposiwm Addysg Gymraeg i Bawb yn pwysleisio: rhaid rhoi terfyn ar amddifadu 80% o\u2019n plant o\u2019r Gymraeg"}, {"text_idx": "#000008", "text": "Protestwyr gwreiddiol yn dathlu chwedeg mlwyddiant protest gyntaf Cymdeithas yr Iaith\nYmlaen o\u2019r Gorffennol: Ymgyrchoedd ddoe yn berthnasol heddiw\nPenderfyniad gwleidyddol i beidio buddsoddi sydd wedi arwain at streiciau\nRali i alw am dai i bobl sy'n methu fforddio cartrefi yng Nghymru - tra bod \"coroni braint\" yn Llundain\nCau ffatri yn ergyd i gymunedau\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000011", "text": "Penderfyniad gwleidyddol i beidio buddsoddi sydd wedi arwain at streiciau"}, {"text_idx": "#000016", "text": "Dywedodd Catrin Dafydd ar ran Grw\u0302p Addysg Cymdeithas yr Iaith:\n\u201cHeddiw fe wnaethon ni glywed tystiolaeth ryngwladol gan Paul Bilbao Sarria o Wlad y Basg mai\u2019r unig ateb i sicrhau siaradwyr hyderus yw addysg cyfrwng Cymraeg a bod modd mynd ag ysgolion Cymru i gyd ar daith i gyrraedd y nod hwn dros amser. Mae'r Bil Addysg Gymraeg mae'r Llywodraeth yn ei baratoi yn gyfle i roi\u2019r Gymraeg hyd at ruglder i\u2019r 80% sy\u2019n colli allan ar hyn o bryd.\n\u201cY plentyn a'i ddyfodol ddylai fod yn ganolog i unrhyw benderfyniadau addysgol. Mae Llywodraeth Cymru yn mynnu bod angen cael dewis rhwng addysg Gymraeg ac addysg Saesneg, ond chafodd 80% o blant erioed ddewis mewn gwirionedd. Mae rhoi\u2019r Gymraeg hyd at ruglder i bawb yn fater o gyfiawnder cymdeithasol.\u201d"}, {"text_idx": "#000017", "text": "Yn siarad yn y digwyddiad dywedodd Keith Bush, Cymrawd Cyfraith Cymru, a luniodd Ddeddf y Gymdeithas: \u201cMae\u2019n ymddangos i fi ein bod ni wedi cyrraedd man lle nad yw\u2019n gynaliadwy, bellach, i drin y Gymraeg fel iaith \u2018leiafrifol\u2019. Bellach mae ei statws yng Nghymru wedi datblygu\u2019n statws iaith genedlaethol - un o ddwy iaith y mae angen i bob plentyn yng Nghymru fedru eu defnyddio\u2019n effeithiol - o ran siarad, darllen ac ysgrifennu.\u201d\n\u201cMae Cymdeithas yr Iaith wedi herio pwy bynnag sydd a\u0302 gweledigaeth wahanol i esbonio sut mae cyfianwhau amddifadu\u2019r mwyafrif o blant Cymru, am amser amhenodol, o\u2019u hawl gynhenid i addysg drwyadl Gymraeg.\u201d"}, {"text_idx": "#000018", "text": "Ychwanegodd cadeirydd y symposiwm, yr Athro Elin Haf Gruffydd Jones,\n\u201cYn y system addysg mae'n rhaid i ni osod nod heddiw er mwyn gallu cynllunio i gyrraedd ein huchelgais fel gwlad erbyn 2050. Mae ymchwil - gan gynnwys ar lefel rhyngwladol - yn hollbwysig er mwyn cyflawni hyn.\u201d"}, {"text_idx": "#000019", "text": "Mae rhagor o luniau o'r digwyddiad i'w gweld yma a'r Ddeddf Addysg i'w gweld yma"}]